Det er Forskningens Døgn og i den anledning besøgte Hendes Kongelige Højhed Kronprinsesse Mary torsdag Aalborg. Kronprinsesse Mary ankom torsdag eftermiddag til kulturhuset Nordkraft, hvor hun blev modtaget af rektoren for Aalborg Universitet, Finn Kjærsdam, og hans barnebarn, der var blomsterpige. Aalborgs borgmester Thomas Kastrup-Larsen (Soc.dem.) var også med til at byde Kronprinsessen velkommen. Kronprinsessen er protektor for arrangementet Forskningens Døgn, hvor Aalborg Universitet i år er vært. De næste tre dage vil forskere fra hele landet fortælle om deres forskningsaktiviteter og demonstrere resultaterne af deres arbejde for alle interesserede.

Referat:
Der er torsdag eftermiddag royalt besøg i Aalborg. Kronprinsesse Mary er i byen i anledning af Forskningens Døgn.